Hacser Józsa

Hacser Józsa (született Hatscher Jozefin Mária; Kispest, 1931. április 4. – Siófok, 2014. március 4.) kétszeres Jászai Mari-díjas magyar színésznő, az egyik legjellegzetesebb magyar női szinkronhang.

Életpályája 
1931-ben született, szegénységben és nélkülözésben nőtt fel Budapesten, egy apró pincelakásban, a Baross utca 108-ban. Édesanyja nyomdásznő, édesapja ezüstműves volt, aki a második világháború alatt a Donnál harcolt, édesanyjával fél évre egy pincében húzták meg magukat a bombázások miatt, éheztek, de a nehézségek ellenére is túlélték ezt az időszakot. 1946-ban és 1947-ben édesapjával ezüstművesként dolgozott, majd a magasabb bér reményében elhelyezkedett a Rózsa Ferenc utcai jelvényszövetkezetben, ahol a kitüntetéseket és kitűzős jelvényeket zománcozta. Először 16 évesen felvételizett a Színház- és Filmművészeti Főiskolára, majd 17 évesen, másodszori próbálkozásra – 1948-ban – felvételt nyert Gellért Endre osztályába. Főiskolai tanulmányait a nagy pedagógus-rendező mellett, többek között olyan kiválóságok segítették, mint például a színészóriás Rátkai Márton, a háromszoros Kossuth-díjas filmrendező és színészpedagógus Nádasdy Kálmán, az elismert rendező-színész Vámos László, vagy például Olthy Magda, a Nemzeti Színház csillaga.

Már főiskolai tanulmányai alatt is szerepel statisztaként és kisebb szerepekben a belvárosi Úttörő Színházban. 1952-ben diplomázott, majd rögtön a Miskolci Déryné Színházhoz – későbbi nevén Miskolci Nemzeti Színház – szerződtette Bozóky István színházigazgató, ahol négy évadot töltött el olyan művészek társaságában, mint Agárdy Gábor, Szirtes Ádám, Barta Mária, vagy Galambos Erzsi. Számtalan naiva- és karakterszerepet eljátszott Miskolcon 1952 és 1956 között, de komoly sikereket ért el drámai szerepekben is: többek között Hamlet Opheliájában és az Antigoné Iszménéjében is emlékezeteset alakított. Bár a kiváló társulatban remek szerepeket kapott, nyilatkozataiban említette, hogy a színház akkori főrendezőjével, Kazimir Károllyal szókimondó természete miatt nem volt felhőtlen a munkaviszonyuk.

1956–1993 között a Jókai Színház, majd a Thália Színház illetve az Arizona Színház tagja, 1994-től a Soproni Petőfi Színház tagja volt, ahol 2001-ig játszott. Utolsó bemutatója 2002-ben volt az IBS színpadon.

Groteszk, humoros alakok, valamint drámai szerepek megformálásával tűnt ki. Számos filmben hallható a hangja szinkronszínésznőként.

Visszavonulva, elhagyatottan, siófoki házában hunyt el közel 83 éves korában. 2014. március 28-i búcsúztatása után hamvait a Balatonba szórták.

Férje 10 éven át Prókai István színművész volt.

Színpadi szerepei
 Fehér Klára: A becsület
 Shakespeare: Szentivánéji álom... Puck
 Shakespeare: Hamlet... Ophélia
 Molière: Tartuffe... Marianne
 Örkény István: Tóték... Ágika
 Victor Hugo: A nevető ember balladája... Vak lány
 Tersánszky Józsi Jenő: Kakuk Marci... Csuri Linka; Csuriné, vén boszorka
 Bródy Sándor: A tanítónő... Kántorkisasszony
 Georges Feydeau: A női szabó... Madame Chavagneau
 George Bernard Shaw: Segítség! Orvos!... Emmy
 Friedrich Dürrenmatt: Meteor... Nomsenné
 Nagy–Pozsgai–Bradányi: A kölyök... Betty
 Georg Büchner: Leonce és Léna... Nevelőnő
 Bohumil Hrabal: Sörgyári capriccio... Maryska
 Gogol: Háztűznéző... Fjokla Ivanovna
 Synge: A szentek kútja... Mary Doul
 Barta Lajos: Szerelem... Szalayné
 William Somerset Maugham: Imádok férjhez menni
 Gaal József: A peleskei nótárius... Tóti Dorka
 Spiró György: Az imposztor... Hrehorowiczówna
 Jean Cocteau: Szent szörnyetegek
 Füst Milán: A zongora... Neumanné
 Móricz Zsigmond: Légy jó mindhalálig... Nyilas Misi
 Móricz Zsigmond: Sári bíró... Bíróné
 Vörösmarty Mihály: Csongor és Tünde... Duzzog; Tünde
 Illyés Gyula: Ozorai példa... Rozika
 Hunyady Sándor: Lovagias ügy... Nagymama
 Pető Sándor: Makk Marci csodálatos cirkusza... Hahaszippancs
 Békés Pál: Egy kis térzene... Hilda néni
 Csörsz István: Kék a tenger... Ágnes
 Kocsis István: Nem zárjuk kulcsra az ajtót... Ilona
 Borenich Péter: Pesti történet... Szomszédnő
 Czakó Gábor: Gang... Jolánka
 H. Barta Lajos: Nemzetközi gyors... Grúz asszony
 Mesterházi Lajos: A Prométheusz rejtély... Hészioné
 Lengyel József: Levelek Arisztofanészhoz... Anyu
 Csurka István: Szék, ágy, szauna... Tyukodiné
 Bródy Sándor: A dada... Szakácsné
 Bohumil Hrabal: Sörgyári Capriccio... Maryska

Filmjei

Játékfilmek

Tévéfilmek, televíziós sorozatok

Rajz- és bábfilmek

Szinkronszerepei

Filmek

Sorozatok

Folytassa-sorozat

Muppet-sorozat

Rajzfilmek

Rajzfilmsorozatok

Hangjátékok 
 A brémai muzsikusok (1984) – Nyivákovics Cili
 Bambi (1984) – Szarka
 Bambi gyermekei (1985) – Szarka #1
 Nagy Lajos: A fiatalúr megnősül (1989)
 Galgóczi Erzsébet: A színésznő szabadságon (1995)

Díjai 
 Jászai Mari-díj (1963; 1977)
 Aase-díj (1989)
 A Magyar Köztársasági Érdemrend kiskeresztje (1995)
 Kabos Gyula-díj (1997)
 Hekuba-díj (2000)

Az MTV "Kukkantó" című ismeretterjesztő sorozatában Kaló Flóriánnal szerepelt.

Jegyzetek

Források
 
 
 
 
 
 
 Hermann Péter: Ki kicsoda 2002 CD-ROM, Biográf kiadó 
 Szenkovits Péter: Magyar Színész, Magánkiadás, 70. oldal 
 Elhunyt Hacser Józsa Origo, 2014. 03. 05. 12:15

További információk 
 
 
 

Magyar színésznők
Kispestiek
1931-ben született személyek
2014-ben elhunyt személyek
Családi nevüket magyarosított személyek
Jászai Mari-díjasok
Aase-díjasok
Kabos Gyula-díjasok
Hekuba-díjasok
Magyar szinkronszínészek